[{"text_idx": "#000006", "text": "Ten City \"Devotion\" vo\u0303i \"That's The Way Love Is\" on aegumatud laulud, mida vo\u0303ib leida lugematutelt klassikalise house-muusika kogumikelt. Chicagost pa\u0308rit ja algselt Ragtyme nime kandnud trio juhendamise vo\u0303ttis enda ka\u0308tte oma ala meister Marshall Jefferson ning koos murti rahvusvahelisele areenile. Esitades su\u0308gavalt hingelisi R&B ja gospelist la\u0308bi ho\u0303ngunud vokaalnumbreid, vo\u0303is leida truppi sagedasti esinemas edetabelites, raadios, klubides ja televisioonis."}, {"text_idx": "#000008", "text": "Vastus sellele on suuremas osas \"jah\". Ten City muusika on endiselt meeliu\u0308lendav ja hinge ta\u0308is feel good house, mille peamiseks inspiratsiooniks on 80ndate R&B, electro boogie ja disko. Pillima\u0308ng on elava ko\u0303laga, sest produktsioonis on kasutatud traditsioonilisi jazz-funk instrumente, mis sisse ma\u0308ngitud osavate ka\u0308tega ku\u0308lalismuusikute poolt. \"Be Free\" rabab sa\u0308risevalt la\u0308bi keha lo\u0303ikavate pasunatega, \"Love Is Just A Game\" eristub tiheda ladina-muusika perkussiooniga, \"Better Man\" aga enda klaveripartiiga."}, {"text_idx": "#000009", "text": "Stingily laulab armastusest, suhetest, sotsiaalsest o\u0303iglusest, vabadusest ja vo\u0303rdsusest erinevate inimeste vahel \u2013 need on teemad, mis on house-muusikas olnud aktuaalsed z\u030canri algusaegadest saati, sest teadupa\u0308rast on see stiil va\u0308lja kasvanud just New Yorgi ja Chicago latiino, mustanahaliste ja LGBTQ kogukondadest."}, {"text_idx": "#000010", "text": "Samas peab to\u0303dema, et lu\u0308u\u0308rika on veidi etteaimatav ja Ten City suurimatest hittidest juba nii tuttav. Parim osa nendest lauludest on Stingily unikaalne vokaal, mida on tantsumuusikas palju imiteeritud, aga mitte kunagi sama ta\u0308iuslikult ja\u0308rgi tehtud. Ku\u0308sitav on, kas tema ha\u0308a\u0308l u\u0308ldse vajab efekte, mida on siiski mo\u0303nes kohas rakendatud, muutes seda vaid asjatult tehislikuks. Jeffersoni produktsioonito\u0308o\u0308 on muidugi ko\u0303rgel tasemel, kuigi ta va\u0308ldib eksperimenteerimist ning sellest on u\u0308tlemata kahju. Retrospektiivselt on tema huvitavamad teosed siiski piire kompavad ja julged varajased projektid nagu Sleezy D., Hercules, Dancing Flutes, Virgo vo\u0303i Jungle Wonz, mis ajaliselt ja\u0308a\u0308vad 80ndatesse."}, {"text_idx": "#000011", "text": "Ten City tuntumad lood on saanud uuel albumil kerge poleerimisto\u0308o\u0308, ja\u0308a\u0308des seejuures originaalidele la\u0308hedale. Vanad fa\u0308nnid vo\u0303ivad igati rahule ja\u0308a\u0308da ning samas aitab kaasajastatud helipilt leida uusi austajaid EDM-i, tech house'i ja ro-minimal'i po\u0303lvkonna seast. Kui maagiline duo otsustab u\u0308llitada tulevikus veel va\u0308rsket materjali, siis ootaks ko\u0303ige rohkem just klassikalisest repertuaarist ja muidu vanamuusikavetest inspiratsiooni kompamisest lahti u\u0308tlemist. Ten City vajab mitmeku\u0308lgsemalt julgemaid ideesid, vastasel juhul on oht ja\u0308a\u0308da samale pulgale We Love The 90s stiilis u\u0308rituste artistidega, kelle puhul on muusikaline evolutsioon pidurit vajutanud."}, {"text_idx": "#000014", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}]